钦定古今图书集成/明伦汇编/宫闱典/第096卷 > 乐安公主 下嫁巩永固
## 钦定古今图书集成/明伦汇编/宫闱典/第096卷 > 乐安公主 下嫁巩永固

按《明外史公主列传》：“乐安公主，下嫁巩永固。永固，字
洪图，宛平人。好读书，负才气。”崇祯十六年二月，帝召
公侯伯于德政殿，言“祖制，勋臣驸马入监读书，习武
经弓马。问各有子弟否？”成国公朱纯臣、定国公徐允
祯等皆以幼对，而永固独上疏请肄业太学，帝褒答
之。总督赵光抃以边事系狱，特疏申救，又请复建文
皇帝庙谥。事虽未行，时论韪焉。甲申三月，贼破宣、大，

空手搏贼，皆相向涕泣。十九日，都城陷。时公主已薨
未葬。永固以黄绳缚子女五人系柩旁，曰：“此帝甥也，
不可污贼手。”举剑自刎，阖室焚死。福王立，赠少师，谥
曰《贞愍》。